Diari Oficial de la Generalitat Valenciana


Sumari del DOGV 7560, del 30-06-2015 (2015/6068)

ORDE 70/2015, de 25 de juny, de la Conselleria d'Educació, Cultura i Esport, per la qual s'aproven les bases reguladores del programa experimental Club dels Deures a desenrotllar en determinats centres docents d'Educació Primària sostinguts amb fons públics i s'aprova la convocatòria per al curs 2015-2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/06/25/70/dof/vci/html**

### Dades del document

Número de DOGV
:   7560

Data del DOGV
:   30-06-2015

Secció del DOGV
:   I. DISPOSICIONS GENERALS

Número del document
:   2015/6068


Data del document
:   25-06-2015

Organisme emissor
:   Conselleria d'Educació, Cultura i Esport

Tipus de document
:   Ordre

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament primari
    * programa d'actuació
    * ensenyament públic
    * voluntariat social
    * retard escolar
    * legislació

ORDE 70/2015, de 25 de juny, de la Conselleria d'Educació, Cultura i Esport, per la qual s'aproven les bases reguladores del programa experimental Club dels Deures a desenrotllar en determinats centres docents d'Educació Primària sostinguts amb fons públics i s'aprova la convocatòria per al curs 2015-2016. [2015/6068]  
La Llei Orgànica 2/2006, de 3 de maig, d'Educació, assenyala en el seu preàmbul que la responsabilitat de l'èxit escolar de l'alumnat no sols recau sobre l'alumnat individualment considerat, sinó també sobre les seues famílies, el professorat, els centres docents, les administracions educatives i, en última instància, sobre la societat en el seu conjunt, responsable última de la qualitat del sistema educatiu.  
En línia amb les directrius de la Comissió Europea (CE) en el seu propòsit de reduir l'abandonament escolar primerenc i fomentar l'èxit escolar, es considera que una millor cooperació amb tots els estaments implicats en l'educació és, a més, una forma eficaç d'ajudar l'alumnat en situació de risc.  
Des d'estes consideracions, la Conselleria d'Educació, Cultura i Esport, dins de les accions iniciades en el Pla de Xoc contra el Fracàs Escolar, va iniciar en 2013 el programa experimental Club dels Deures, com a programa experimental dirigit als centres educatius sostinguts amb fons públics d'Educació Primària de la ciutat de Castelló de la Plana i amb l'objectiu d'implementar, estudiar i avaluar l'impacte que la col·laboració i implicació del voluntariat social té a l'hora de reforçar l'educació i l'èxit educatiu de l'alumnat.  
  
Després d'esta primera actuació, es va ampliar el programa experimental a les localitats de la Vall d'Uixó i Almassora per al curs acadèmic 2014-2015. Vistos els resultats obtinguts, s'ha determinat la conveniència de regular el programa experimental per mitjà de l'aprovació d'unes bases a fi de normalitzar les convocatòries que s'aproven a partir de l'entrada en vigor d'esta orde.  
Per a la posada en marxa d'este programa experimental, la Conselleria d'Educació, Cultura i Esport crearà la borsa del voluntariat per al Club dels Deures, tenint en compte allò que ha establit la Llei 4/2001, de 19 de juny, del Voluntariat (DOGV 4026, 21.06.2001), que definix el voluntari en l'article 5 com tota persona física que, per lliure determinació, sense percebre contraprestació ni mediar obligació o deure jurídic, realitza qualsevol de les activitats previstes en la dita llei. Els articles 6, 7 i 8 d'esta llei reconeixen, respectivament, els drets, deures i incompatibilitats del voluntariat.  
  
Per tot això, fent ús de la facultat conferida per l'article 28.e de la Llei 5/1983, de 30 de desembre, del Consell, en relació amb l'article 10 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport (DOCV 7355, 08.09.2014), i a proposta de la Direcció General d'Innovació, Ordenació i Política Lingüística, de conformitat amb esta i una vegada complits els tràmits procedimentals pertinents,  
  
  
ORDENE  
  
Primer. Objecte i àmbit  
Constituïx l'objecte d'esta orde la regulació del programa experimental Club dels Deures, adreçat principalment a l'alumnat matriculat en quart curs d'Educació Primària de centres docents sostinguts amb fons públics que sol·liciten la seua participació i que estiguen ubicats en les localitats que s'incloguen en les convocatòries de cada curs escolar, d'acord amb les bases establides en els annexos I, II i III d'esta orde.  
  
  
Segon. Objectiu i matèries  
1. Este programa experimental té com a objectiu implementar i avaluar l'impacte que la col·laboració i implicació del voluntariat social té a l'hora de reforçar l'educació i l'èxit educatiu de l'alumnat.  
2. Per a això, el personal voluntari que ho desitge i complisca els requisits per a participar en el programa experimental proporcionarà ajuda i reforç educatiu fora de l'horari lectiu, principalment a l'alumnat de quart d'Educació Primària que participe voluntàriament, tant a l'hora de completar les tasques encomanades pels seus professors i professores durant el període lectiu com reforçant les àrees de matemàtiques i llengües.  
  
Tercer. Descripció del programa  
1. En el marc del programa experimental Club dels Deures, es constituiran en els centres autoritzats grups d'estudi integrats per personal voluntari de la borsa del voluntariat del Club dels Deures i per alumnat la participació del qual siga sol·licitada i autoritzada pels seus representants legals.  
2. El programa experimental es desenrotllarà, amb l'autorització prèvia, des del mes d'octubre de l'any en què s'inicie el curs escolar fins al mes de maig següent, fora de l'horari lectiu, en les dos hores setmanals que establisca el mateix centre escolar.  
3. Els grups d'estudi estaran compostos per un voluntari responsable i per un mínim de cinc i un màxim de quinze alumnes del centre autoritzat.  
4. La direcció general amb competència en matèria d'innovació educativa designarà un coordinador general del programa experimental entre els tècnics d'esta.  
5. En cada centre educatiu, el coordinador general del programa designarà un voluntari coordinador del programa en el mateix centre, amb l'acceptació d'este.  
  
Quart. Borsa del voluntariat del Club dels Deures  
1. Podrà incorporar-se a la borsa del voluntariat Club dels Deures tota persona física que, de manera desinteressada i altruista, es comprometa a participar en el programa experimental per a impartir activitats de suport a l'estudi de l'alumnat en les àrees de matemàtiques i llengües, a fi de millorar els seus resultats acadèmics.  
2. El personal voluntari haurà d'estar en possessió del títol universitari de grau o títol oficial d'arquitecte, enginyer, llicenciat, arquitecte tècnic, enginyer tècnic o diplomat, o estar en el moment de la publicació de la corresponent convocatòria cursant l'últim curs de qualsevol grau universitari.  
3. La inscripció en la borsa s'articularà a través de la presentació del model de sol·licitud d'inscripció arreplegat en la convocatòria i segons el procediment establit en l'annex II.  
  
Quint. Aprovació de les bases reguladores  
S'aproven les bases per les quals es regix la present orde, incloses com a annex I per als centres docents, annex II per al personal voluntari i annex III per als representants legals de l'alumnat.  
  
Sext. Coordinador general del programa  
1. El coordinador general del programa experimental formarà part de la comissió de seguiment d'este.  
2. Exercirà les funcions següents:  
a) Difondre i impulsar el programa experimental Club dels Deures.  
b) Designar al voluntari coordinador de cada centre educatiu participant, amb l'acceptació d'este.  
c) Coordinar l'actuació del voluntari coordinador.  
d) Centralitzar les incidències que els voluntaris coordinadors li traslladen.  
e) Resoldre totes aquelles qüestions organitzatives que sorgisquen al llarg del desenrotllament del programa experimental, o si és el cas, les traslladarà a la comissió de seguiment del Club dels Deures, per al seu debat i resolució.  
f) Una vegada iniciat el desenrotllament del programa experimental, adoptarà les mesures necessàries per al seu correcte desenrotllament, entre les quals estarà la de resoldre la cobertura de les baixes puntuals del personal voluntari i de la falta d'assistència continuada de l'alumnat dels grups d'estudi.  
g) Portar el seguiment de les altes i les baixes dins dels grups d'estudi i de la borsa del voluntariat i comunicar mensualment la seua composició a la direcció general competent en matèria d'innovació educativa.  
h) Elaborar la memòria final del programa del curs escolar, i remetre-la a la direcció general competent en matèria d'innovació educativa.  
  
  
Sèptim. Comissió de seguiment del programa experimental  
1. Als efectes previstos en esta orde, es constituirà una comissió de seguiment que realitzarà l'estudi i la valoració de les sol·licituds dels centres educatius. Igualment, realitzarà l'estudi i la valoració de les sol·licituds de participació en la borsa del voluntariat i elaborarà l'informe sobre l'assignació del personal voluntari i grups d'estudi.  
  
2. El titular de la subdirecció general competent en matèria d'innovació educativa, com a òrgan instructor, facilitarà la tramitació del procediment d'autorització del programa i de selecció i assignació de voluntaris i de constitució dels grups d'estudi en els centres educatius.  
  
3. La comissió de seguiment del Club dels Deures estarà integrada per:  
a) El titular del servici competent en matèria d'innovació educativa, que actuarà com a president.  
b) El coordinador general del programa Club dels Deures.  
c) Un funcionari o funcionària que preste els seus servicis en la subdirecció general competent en matèria de centres docents.  
d) Un funcionari o funcionària que preste els seus servicis en la subdirecció general competent en matèria d'ordenació acadèmica.  
e) Un inspector o inspectora d'Educació, designat per la Inspecció General d'Educació.  
f) Un representant de cada un dels ajuntaments que participen en el programa experimental, designat pel titular de la seua alcaldia.  
g) Un representant de les confederacions d'AMPA representades en la Mesa de les Organitzacions de Pares/Mares i Administració Educativa, triat per i entre els representants en esta.  
h) Un funcionari o funcionària que preste els seus servicis en el servici competent en matèria d'innovació educativa, que actuarà com a secretari o secretària.  
4. Funcions de la comissió de seguiment:  
a) Comprovar, en qualsevol moment, l'efectivitat de les actuacions previstes en la present orde. Podrà demanar al coordinador general del programa i als voluntaris coordinadors dels centres educatius informes sobre el desenrotllament del programa.  
b) Resoldre les incidències elevades pel coordinador general que sorgisquen en el desenrotllament del programa.  
c) Informar l'òrgan instructor sobre les successives propostes de resolució que siguen necessàries per a l'execució del programa.  
5. La comissió de seguiment actuarà conforme disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), relatiu als òrgans col·legiats.  
6. La comissió de seguiment podrà delegar les seues funcions en el coordinador general del programa experimental.  
  
Octau. Resolució del programa experimental  
1. La subdirecció general competent en matèria d'innovació educativa, com a òrgan instructor del programa experimental, vist l'informe de la comissió de seguiment, elevarà proposta de resolució per a l'autorització, aplicació i execució del programa experimental Club dels Deures al titular de la direcció general competent en matèria d'innovació educativa.  
2. La persona titular de la direcció general competent en matèria d'innovació educativa, per delegació del titular de la conselleria competent en matèria d'educació, dictarà una resolució d'autorització als centres que hagen formulat sol·licitud de participació d'acord amb l'annex I d'esta orde, i si és el cas, resolució de centres no autoritzats amb relació als centres sol·licitants que no complisquen els requisits establits en la present orde i en la corresponent convocatòria. No obstant això, l'autorització quedarà condicionada que el centre docent tinga assignat com a mínim un grup d'estudi i un voluntari responsable durant l'execució del programa, en els termes establits en la convocatòria.  
  
Esta resolució es notificarà als centres interessats d'acord amb el que preveu l'article 58 i següents de la LRJPAC, per mitjà de la publicació en la pàgina web de la conselleria competent en matèria d'educació. Esta publicació substituirà la notificació, de conformitat amb el que preveu l'article 59.6.b de la mencionada Llei 30/1992.  
3. Després de la resolució d'autorització als centres, la persona titular de la direcció general competent en matèria d'innovació educativa, per delegació del titular de la conselleria competent en matèria d'educació, dictarà la resolució d'autorització de creació de la borsa del voluntariat i dels grups d'estudi que es constituïsquen en cada centre prèviament autoritzat, a proposta de l'òrgan instructor i amb un informe previ de la comissió de valoració, a través dels annexos que es detallen a continuació:  
a) Annex I: relació amb tot el personal voluntari que integra la borsa del voluntariat.  
b) Annex II: relació dels grups d'estudi que es constituïxen en cada centre autoritzat.  
Esta resolució i el seu annex I es notificarà a les persones interessades, d'acord amb el que preveu l'article 58 i següents de la LRJPAC, per mitjà de la publicació en la pàgina web de la conselleria competent en matèria d'educació. Esta publicació substituirà la notificació, de conformitat amb el que preveu l'article 59.6.b de la mencionada Llei 30/1992.  
  
L'annex II d'esta resolució, on conste la relació de grups d'estudi i la identificació de l'alumnat que els componen a través del NIA (número d'identificació de l'alumne), es remetrà al centre educatiu perquè siga publicat en el tauler d'anuncis del centre i es notifique als representants legals de l'alumne o alumna per qualsevol mitjà que deixe constància de la seua recepció.  
4. Tota alteració de les condicions tingudes en compte en la resolució d'autorització del programa experimental podrà donar lloc a la modificació de la dita resolució durant l'execució del programa. No obstant això, no serà necessari dictar una nova resolució quan es produïsquen altes o baixes de l'alumnat dins dels grups d'estudi o en la borsa de voluntariat, sempre que complisquen els requisits d'esta orde, i serà suficient que es comuniquen al coordinador general del programa, que traslladarà estes incidències junt amb l'informe corresponent a la direcció general competent en matèria d'innovació educativa.  
  
  
Nové. Constitució dels grups d'estudi  
1. Cada grup d'estudi estarà constituït com a mínim per cinc alumnes i, com a màxim, per quinze.  
2. Els voluntaris s'assignaran als centres educatius en funció del centre escolar o del districte de preferència indicat en la seua sol·licitud.  
3. Es tendirà que a cada centre autoritzat per la resolució de la direcció general competent en matèria d'innovació educativa se li assigne, com a mínim, un voluntari per al desenrotllament del programa experimental. No obstant això, si el nombre de centres educatius autoritzats és superior al nombre de voluntaris inscrits en la borsa, es donarà preferència per a l'assignació de voluntaris a aquells centres que atenguen alumnat amb necessitats educatives especials o d'acció educativa singular.  
  
4. En cas que existisca en un centre autoritzat una demanda de participació per part de l'alumnat superior a l'oferta de places en els grups d'estudi formats, tindrà preferència a l'hora d'integrar-se en un grup l'alumnat que tinga més necessitats de suport, amb un informe previ de l'equip directiu.  
  
Deu. Avaluació del programa experimental  
1. Una vegada finalitzat el programa experimental, els voluntaris coordinadors de cada centre educatiu remetran al coordinador general del programa, amb anterioritat al 15 de juny de cada curs escolar, una memòria que permeta acreditar el compliment dels objectius del programa experimental en el centre.  
2. El coordinador general, una vegada estudiades totes les memòries remeses pels voluntaris coordinadors dels centres educatius, elaborarà una memòria final del curs escolar que reflectisca el grau de compliment dels objectius de la convocatòria, i la remetrà a la direcció general competent en matèria d'innovació educativa. La memòria contindrà, entre altres, les dades següents:  
a) Les activitats realitzades en el centre educatiu.  
b) El nombre d'alumnes que hi ha participat.  
c) L'avaluació dels resultats obtinguts.  
d) El grau de satisfacció de la comunitat educativa.  
Onze. Incorporació del procediment al catàleg de procediments inclosos en la seu electrònica de la Generalitat  
D'acord amb la normativa bàsica estatal en matèria d'administració electrònica i el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, els procediments a realitzar pels centres educatius arreplegats en esta orde s'incorporaran al catàleg de procediments administratius de la Generalitat que poden realitzar-se per via electrònica.  
  
  
DISPOSICIONS ADDICIONALS  
  
Primera. Convocatòria del curs 2015-2016  
Es convoca per al curs 2015-2016 el programa experimental Club dels Deures a executar en les localitats indicades en l'annex VII d'esta orde.  
  
Segona. Models de sol·licitud del curs 2015-2016  
S'aproven els models de sol·licitud següents per a la convocatòria 2015-2016:  
Annex IV: model de sol·licitud dels centres docents que vullguen participar en el programa experimental Club dels Deures.  
Annex V: model de sol·licitud d'inclusió en la borsa del voluntariat Club dels Deures.  
Annex VI: model de sol·licitud/autorització de les famílies de l'alumnat que desitgen que els seus fills o filles participen en el programa experimental Club dels Deures.  
Els models esmentats, junt amb el manual d'ajuda, estaran disponibles en la pàgina web http://www.cece.gva.es/relin/val/club\_deberes.htm.  
  
Tercera. Termini de presentació de sol·licituds per al curs 2015-2016  
1. Per als centres educatius el termini de presentació de sol·licituds serà de quinze dies naturals comptats a partir de la publicació d'esta orde en el Diari Oficial de la Comunitat Valenciana.  
Els centres que disposen d'usuari ITACA podran presentar la sol·licitud a través de l'Oficina Tàctica ubicada en la pàgina web https://oficinavirtual.gva.es/oficina\_tactica/entrada.jsp'perfil=EDU.  
2. Per al personal voluntari el termini d'inscripció s'iniciarà l'endemà de la publicació d'esta convocatòria en el Diari Oficial de la Comunitat Valenciana i estarà permanentment obert, de manera que es podrà omplir la sol·licitud durant tota la vigència del programa experimental.  
  
3. Per a la sol·licitud de participació de l'alumnat, el termini d'inscripció inicial s'establix del 14 al 23 de setembre de 2015. No obstant això, la inscripció es mantindrà permanentment oberta durant el desenrotllament del programa experimental, amb l'objectiu que si, després de l'inici d'este, es formulen noves sol·licituds de participació de l'alumnat, el centre participant podrà integrar nous alumnes i modificar la composició dels grups d'estudi inicials, comunicant prèviament esta modificació al coordinador general del programa, al qual se li haurà de remetre també còpia de la sol·licitud/autorització de participació de l'alumne corresponent.  
  
4. Les sol·licituds s'adreçaran a la Direcció General d'Innovació, Ordenació i Política Lingüística.  
  
Quarta. Delegació de competències  
Es delega en el titular de la direcció general competent en matèria d'innovació educativa la competència per a resoldre esta i les posteriors convocatòries del programa experimental Club dels Deures, convocar les següents edicions d'este programa experimental, determinar les localitats en què s'aplicarà el programa en cada convocatòria, així com aprovar els models de sol·licitud i autorització de participació en cada una d'estes.  
  
Quinta. Facultat de desplegament  
Es faculta el titular de la direcció general competent en matèria d'innovació educativa per a emetre els actes, les instruccions i les resolucions que siguen necessaris per al desplegament i aplicació d'esta orde.  
  
Sexta. Incidència en les dotacions de gasto  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gasto assignada a esta conselleria, i en tot cas haurà de ser atés amb els mitjans personals i materials de la conselleria competent en matèria d'educació.  
  
DISPOSICIÓ DEROGATÒRIA  
  
Única  
Queden derogades totes les disposicions del mateix rang o d'un rang inferior que s'oposen al que disposa esta orde.  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 25 de juny de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
  
ANNEX I  
Bases de regulació del programa experimental Club dels Deures per als centres docents  
  
Primera. Sol·licituds i termini de presentació dels centres educatius  
1. Per a formalitzar la sol·licitud de participació en el programa experimental, el director o titular del centre educatiu sostingut amb fons públics d'Educació Primària de les localitats participants en el programa omplirà la sol·licitud que figura en l'annex corresponent de la convocatòria, i aportarà el certificat de la direcció del centre en què conste el nom de l'òrgan del centre que ha manifestat el seu acord per a la realització d'este. En cas de centres públics, es requerirà l'aprovació del consell escolar del centre. En el mateix acord, el centre aprovarà l'opció horària per al desenrotllament d'aquell durant el curs escolar.  
  
2. La sol·licitud de participació es podrà presentar pels mitjans següents:  
a) Els centres podran presentar la sol·licitud utilitzant els mitjans telemàtics facilitats pels servidors d'informació de la conselleria competent en matèria d'educació que s'indicaran en la corresponent convocatòria.  
El mode d'enviament haurà de realitzar-se d'acord amb el manual d'ajuda disponible en la web de la conselleria competent en matèria d'educació.  
b) També es podrà presentar la sol·licitud, bé en el registre d'entrada dels ajuntaments de les localitats participants en el programa, en la Direcció Territorial d'Educació o en qualsevol dels llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds es formalitzaran segons el model que s'adjunte com a annex a la convocatòria i s'adreçaran a la direcció general competent en matèria d'innovació educativa. Estos models de sol·licitud estaran a disposició dels interessats en la pàgina web de la conselleria competent en matèria d'educació.  
  
En cas que els sol·licitants opten per presentar la seua sol·licitud en una oficina de Correus, ho faran en sobre obert perquè cada imprés siga datat i segellat per separat pel personal de Correus abans de ser certificat.  
Quan es tracte d'un centre docent públic de titularitat de la Generalitat, la sol·licitud haurà d'estar firmada pel director o la directora. Quan es tracte d'un centre docent sostingut amb fons públics que no siga de titularitat de la Generalitat, la sol·licitud serà subscrita per qui figure en el Registre de Centres Docents de la Comunitat Valenciana com a titular del centre. En cas de persones jurídiques, la sol·licitud l'haurà de firmar qui en tinga la representació legal.  
  
3. El termini de presentació de sol·licituds per a participar en el programa experimental serà determinat en la convocatòria.  
  
Segona. Funcions dels centres educatius participants en el programa experimental  
El centre docent la participació del qual en el programa experimental siga autoritzada assumirà a través del seu director o titular, o persona del claustre en qui delegue, les funcions següents:  
1. Autoritzar l'ús de les instal·lacions del centre educatiu per al desenrotllament del programa.  
2. Informar els representants legals de l'alumnat del centre que sol·liciten informació sobre el programa.  
3. Assumir la recepció i custòdia durant la duració del programa de les autoritzacions de mares, pares o representants legals perquè els seus fills o filles hi participen, i facilitar còpia al coordinador general del programa abans del seu inici, i en cas de noves altes, abans de la seua incorporació al grup d'estudi.  
4. Establir els grups d'estudi, que hauran de comptar amb un mínim de cinc alumnes i un màxim de quinze, i comunicar a l'inici del programa i posteriorment de l'1 al 10 de cada mes, la seua composició al coordinador general del programa, durant tot el seu desenrotllament.  
5. Publicar en el tauler d'anuncis del centre docent la resolució definitiva del personal voluntari assignat al centre i de l'alumnat integrant en cada grup d'estudi, identificat per mitjà del NIA.  
6. Emetre, a requeriment del coordinador general del programa, informe de priorització de l'alumnat en la configuració del grup d'estudi, basant-se en les necessitats de suport a l'estudi de l'alumnat, en cas que l'elevada demanda de participació així ho requerisca.  
7. Col·laborar amb la direcció general competent en matèria d'innovació educativa en l'avaluació de l'impacte que tinga el programa en el rendiment escolar de l'alumnat participant.  
  
  
ANNEX II  
Bases de regulació del programa experimental Club dels Deures per al personal voluntari  
  
Primera. Objecte de la participació del personal voluntari  
1. L'objecte de la participació del voluntariat en este programa experimental és avaluar l'impacte que la col·laboració i implicació del voluntariat social té en la millora del rendiment escolar de l'alumnat i en la millora de l'èxit educatiu.  
2. D'esta manera, tots aquells voluntaris que, de manera altruista, desitgen participar en este programa experimental, podran sol·licitar la seua participació, i dedicar dos hores a la setmana per a acompanyar l'alumnat en l'estudi i/o realització de les tasques escolars fora de l'horari lectiu.  
3. Cada grup d'estudi que es constituïsca en el si del programa experimental Club dels Deures estarà compost per un voluntari responsable i per un nombre d'entre cinc i quinze alumnes.  
  
Segona. Personal voluntari  
1. Podran formar part de la borsa de voluntariat del Club dels Deures les persones físiques que estiguen en possessió del títol universitari de grau o títol oficial d'arquitecte, enginyer, llicenciat, arquitecte tècnic, enginyer tècnic o diplomat, o estar en el moment de la publicació de la corresponent convocatòria cursant l'últim curs de qualsevol grau universitari i així ho acrediten i que, de manera altruista, gratuïta i desinteressada, vullguen participar en el programa experimental.  
  
2. La sol·licitud de participació en la borsa del voluntariat no pressuposa el dret a formar part d'un grup d'estudi.  
3. El personal voluntari ajudarà l'alumnat participant en l'estudi de les àrees de matemàtiques o llengües.  
4. El personal voluntari, en formalitzar la seua sol·licitud de participació en el programa experimental, es compromet a:  
a) Guardar la confidencialitat de la informació rebuda i coneguda en desenrotllament de la seua activitat.  
b) Finalitzar el programa en què participa o, en cas de renúncia, comunicar-ho amb la màxima antelació possible al voluntari coordinador del programa en el centre.  
c) Complir amb els compromisos adquirits amb l'organització, respectant els fins i la seua normativa.  
d) Respectar els drets dels beneficiaris i actuar de manera diligent i solidària.  
e) Rebutjar qualsevol contraprestació material o econòmica.  
f) Participar en les activitats formatives previstes per la direcció general competent en matèria d'innovació educativa.  
5. El personal voluntari que participe en el programa experimental tindrà entre altres els següents drets:  
a) Rebre la formació, l'orientació i el suport necessaris per a l'exercici de les seues activitats.  
b) Estar assegurat per mitjà de pòlissa, subscrita per la conselleria competent en matèria d'educació, que cobrisca els sinistres del mateix voluntariat i els que es produïsquen a tercers, en l'exercici de les activitats encomanades.  
  
Tercera. Voluntari coordinador en el centre  
1. El coordinador general del programa designarà, amb el consentiment d'este i utilitzant criteris competencials i de disponibilitat horària, un voluntari coordinador en cada centre educatiu.  
2. Les funcions del voluntari coordinador seran les següents:  
a) Supervisar les activitats dels voluntaris del centre de què és coordinador.  
b) Centralitzar les incidències que succeïsquen en el centre educatiu en relació amb el programa experimental.  
c) Assumir la intermediació entre els voluntaris del centre i el coordinador general del programa.  
d) Elaborar una memòria del programa experimental en el seu centre, i remetre-la al coordinador general.  
  
Quarta. Sol·licituds i termini de presentació  
1. Tota persona física que complisca els requisits establits en la base segona del present annex podrà formalitzar la seua inscripció en la borsa del voluntariat del programa experimental Club dels Deures, omplint la sol·licitud i formalitzant el seu compromís de participació.  
  
2. El voluntari expressarà en la seua sol·licitud el centre escolar on desitja exercir la seua acció de voluntariat o bé el districte postal de preferència, o bé indicar que no es té preferència de centre o districte postal.  
3. Igualment, el voluntari expressarà en la seua sol·licitud la seua preferència d'horari d'exercici de l'acció de voluntari: matí, vesprada o indistint.  
4. La sol·licitud de participació es formalitzarà segons el model que s'adjunte com a annex a la convocatòria i s'adreçarà a la direcció general competent en matèria d'innovació educativa. El model de sol·licitud estarà a disposició dels interessats en la pàgina web de la conselleria competent en matèria d'educació.  
Una vegada degudament omplida la sol·licitud, s'hauran d'imprimir les pàgines preceptives resultants de l'ús de mitjans telemàtics i es presentaran, amb les corresponents firmes originals, en el registre d'entrada dels ajuntaments de les localitats participants en el programa, en la direcció territorial o en qualsevol dels llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
S'adjuntarà junt amb la sol·licitud la documentació següent:  
a) Còpia de la titulació acadèmica exigida en la convocatòria.  
b) Còpia del document nacional d'identitat o un altre document oficial d'identificació personal.  
c) Si és el cas, acreditació de pertànyer a l'AMPA del centre.  
No serà necessari aportar la dita documentació si ja es va aportar en una convocatòria anterior del Club dels Deures.  
En cas que els sol·licitants opten per presentar la seua sol·licitud en una oficina de Correus, ho faran en sobre obert perquè cada imprés siga datat i segellat per separat pel personal de Correus abans de ser certificat.  
Igualment, la sol·licitud de participació es podrà formular per mitjà de l'ompliment manual del formulari inclòs com a annex en la convocatòria, que, una vegada firmada, s'haurà de presentar pels mitjans i amb els requisits previstos en esta base.  
Així mateix, en la convocatòria es podrà preveure també la presentació de sol·licituds utilitzant els mitjans telemàtics facilitats pels servidors d'informació de la conselleria competent en matèria d'educació.  
  
5. El termini de presentació de sol·licituds per a participar en el programa experimental serà determinat en la convocatòria i estarà permanentment obert durant l'execució d'este.  
6. La comissió de seguiment revisarà i valorarà les sol·licituds presentades abans d'incloure-les en la borsa del voluntariat; esta funció podrà ser delegada en el coordinador general del programa.  
  
Quinta. Curs de formació del voluntariat  
Tot voluntari inscrit en la borsa del voluntariat del Club dels Deures participarà en un curs de formació, organitzat per la direcció general competent en matèria d'innovació educativa, on se l'orientarà sobre les funcions, objectius i metodologia que haurà d'aplicar amb el grup d'estudi que se li assigne.  
  
Sexta. Certificat de participació  
Una vegada finalitzat el programa experimental, el titular de la direcció general competent en matèria d'innovació educativa emetrà un certificat a tot el personal voluntari participant en el programa que haja exercit correctament les seues funcions.  
  
  
ANNEX III  
Bases de regulació del programa experimental Club dels Deures per als representants legals de l'alumnat  
  
Primera. Objecte de la participació de l'alumnat en el programa experimental Club dels Deures  
1. L'objecte del Club dels Deures és proporcionar suport extern a l'alumnat de quart curs d'Educació Primària, principalment, dels centres educatius participants en el programa, a l'hora de completar les tasques escolars i l'estudi de les àrees de matemàtiques i llengües fora d'horari lectiu.  
2. Podrà participar-hi l'alumnat el representant legal del qual haja sol·licitat i autoritzat la participació de l'alumne o alumna en el Club dels Deures, i que estiga matriculat en un dels centres autoritzats prèviament per a la implantació del programa experimental mitjançant una resolució de la direcció general competent en matèria d'innovació educativa.  
3. Cada grup d'estudi que es constituïsca en el si del programa experimental Club dels Deures estarà compost per un voluntari responsable i per un nombre d'entre cinc i quinze alumnes.  
  
Segona. Drets i deures dels representants legals i de l'alumnat participant  
1. La mare, pare o representant legal de l'alumne o alumna que participe en el programa experimental en un grup d'estudi tindrà, entre altres, el dret que el seu fill o filla reba el reforç, l'orientació i el suport necessari en l'estudi de les àrees descrites en la base primera del present annex, en les instal·lacions del seu centre educatiu, en l'horari i pel personal voluntari que s'establisca en la resolució de la convocatòria.  
  
2. La mare, pare o representant legal de l'alumne o alumna participant en el programa experimental respondrà dels següents deures respecte a la participació del seu fill o filla en el programa:  
a) Observar les mesures de seguretat que s'adopten.  
b) Cuidar i fer bon ús del material i de les instal·lacions del centre educatiu.  
c) Finalitzar el programa en què participa o, en cas de renúncia, comunicar-ho amb la màxima antelació possible al voluntari coordinador en el centre.  
d) Firmar autorització expressa de participació del seu fill o filla en el programa experimental, exonerant el personal voluntari de tota responsabilitat derivada d'una participació inadequada de l'alumne en el programa experimental.  
  
  
Tercera. Sol·licituds i termini de presentació  
1. La mare, pare o representant legal de l'alumne o alumna que complisca els requisits establits en la base primera del present annex podrà formalitzar la inscripció en el programa experimental Club dels Deures omplint la sol·licitud/autorització.  
2. La sol·licitud de participació es formalitzarà segons el model que s'adjunte com a annex a la convocatòria i s'adreçarà a la direcció general competent en matèria d'innovació educativa. El model de sol·licitud estarà a disposició dels interessats en la pàgina web de la conselleria competent en matèria d'educació.  
Una vegada degudament omplida la sol·licitud, hauran d'imprimir les pàgines preceptives resultants de l'ús de mitjans telemàtics i les presentaran amb les corresponents firmes originals en la secretaria del centre educatiu on l'alumne o alumna estiga cursant els seus estudis.  
  
El centre educatiu facilitarà igualment l'imprés normalitzat en paper, per a ser omplit manualment quan el pare, mare o representant legal així ho requerisca.  
3. El termini d'inscripció serà determinat en la corresponent convocatòria. No obstant això, la inscripció es mantindrà permanentment oberta durant el desenrotllament del programa experimental en cada convocatòria, amb l'objectiu que si, després de l'inici d'este, es formulen noves sol·licituds de participació de l'alumnat, el centre participant puga integrar nous alumnes i modificar la composició dels grups d'estudi inicials, comunicant prèviament la dita modificació al coordinador general del programa, al qual se li haurà de remetre també còpia de la sol·licitud/autorització de participació de l'alumne corresponent.


Còpia Permalink ELI